2001/106/EY: Komission päätös, tehty 24 päivänä tammikuuta 2001, elävien eläinten, siemennesteen ja alkioiden kauppaa varten jäsenvaltioiden hyväksymiä yksiköitä koskevien luettelojen mallista sekä näiden luettelojen toimittamisessa komissiolle sovellettavista säännöistä (ETA:n kannalta merkityksellinen teksti) (tiedoksiannettu numerolla K(2001) 143)



Virallinen lehti nro L 039 , 09/02/2001 s. 0039 - 0042



Komission päätös, tehty 24 päivänä tammikuuta 2001, elävien eläinten, siemennesteen ja alkioiden kauppaa varten jäsenvaltioiden hyväksymiä yksiköitä koskevien luettelojen mallista sekä näiden luettelojen toimittamisessa komissiolle sovellettavista säännöistä (tiedoksiannettu numerolla K(2001) 143) (ETA:n kannalta merkityksellinen teksti) (2001/106/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY(1), sellaisena kuin se on viimeksi muutettuna direktiivillä 2000/25/EY(2), ja erityisesti sen 11 artiklan 6 kohdan, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten pakastetun siemennesteen kaupassa ja tuonnissa 14 päivänä kesäkuuta 1988 annetun neuvoston direktiivin 88/407/ETY(3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 5 artiklan 2 kohdan, ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY(4), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 5 artiklan 3 kohdan, ottaa huomioon eläinten terveyttä koskevista vaatimuksista elävien hevoseläinten liikkuvuuden ja kolmansista maista tapahtuvan tuonnin osalta 26 päivänä syyskuuta 1990 annetun neuvoston direktiivin 90/426/ETY(5), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 7 artiklan, ottaa huomioon eläinten terveyttä koskevista vaatimuksista yhteisön sisäisessä siansukuisten kotieläinten siemennesteen kaupassa ja tuonnissa 26 päivänä kesäkuuta 1990 annetun neuvoston direktiivin 90/429/ETY(6), sellaisena kuin se on viimeksi muutettuna päätöksellä 1999/608/EY(7), ja erityisesti sen 5 artiklan 3 kohdan, ottaa huomioon eläinten terveyttä koskevista vaatimuksista yhteisön sisäisessä lampaiden ja vuohien kaupassa 28 päivänä tammikuuta 1991 annetun neuvoston direktiivin 91/68/ETY(8), sellaisena kuin se on viimeksi muutettuna päätöksellä 94/953/EY(9), ja erityisesti sen 2 artiklan 9 kohdan, sekä katsoo seuraavaa: (1) Yhteisön sisäistä nautaeläinten, sikojen, lampaiden, vuohien ja hevoseläinten kauppaa saavat käydä keräyskeskukset, jotka on hyväksynyt sen jäsenvaltion toimivaltainen viranomainen, jossa asianomainen keräyskeskus sijaitsee. (2) Yhteisön sisäistä naudan- ja siansukuisten kotieläinten siemennesteen kauppaa saavat käydä keinosiemennysasemat, jotka on hyväksynyt sen jäsenvaltion toimivaltainen viranomainen, jossa asianomainen keinosiemennysasema sijaitsee. (3) Yhteisön sisäinen nautaeläinten alkioiden ja munasolujen kauppa sallitaan, jos ne on kerännyt, käsitellyt ja varastoinut alkionsiirtoryhmä, jonka on hyväksynyt sen jäsenvaltion toimivaltainen viranomainen, jossa asianomainen ryhmä toimii. (4) Kunkin jäsenvaltion on lähetettävä komissiolle ja muille jäsenvaltioille luettelot keräyskeskuksista, keinosiemennysasemista ja alkionsiirtoryhmistä, jotka se on hyväksynyt alueellaan. (5) On tarpeen yhdenmukaistaa kyseisten luettelojen esittämistapaa ja niiden välittämistä, jotta yhteisöä koskevat ajan tasalla olevat luettelot olisivat helposti käytettävissä. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä I mainittuja yksikköjä koskevat luettelot toimitetaan komissiolle Word 97 (tai tätä aikaisempi) -muodossa, Excel 97 (tai tätä aikaisempi) -muodossa tai PDF-muodossa seuraavaan osoitteeseen: Inforvet@cec.eu.int. Luettelot laaditaan liitteessä II annettujen mallien mukaisesti. Komissio ilmoittaa jäsenvaltioille pysyvässä eläinlääkintäkomiteassa mahdollisista luettelojen mallia tai vastaanottajaa koskevista muutoksista. 2 artikla Tämä päätös on osoitettu kaikille jäsenvaltioille. Tehty Brysselissä 24 päivänä tammikuuta 2001. Komission puolesta David Byrne Komission jäsen (1) EYVL 121, 29.7.1964, S. 1977/64. (2) EYVL L 163, 4.7.2000, s. 35. (3) EYVL L 194, 22.7.1988, s. 1. (4) EYVL L 302, 19.10.1989, s. 1. (5) EYVL L 224, 18.8.1990, s. 42. (6) EYVL L 224, 18.8.1990, s. 62. (7) EYVL L 242, 14.9.1999, s. 20. (8) EYVL L 46, 19.2.1991, s. 19. (9) EYVL L 371, 31.12.1994, s. 14. LIITE I 1. Direktiivin 64/432/ETY 11 artiklan 1 kohdan, direktiivin 90/426/ETY 7 artiklan 1 kohdan ja direktiivin 91/68/ETY 2 artiklan 9 kohdan mukaiset keräyskeskukset. 2. Direktiivin 88/407/ETY 5 artiklan 1 kohdan ja direktiivin 90/429/ETY 5 artiklan 1 kohdan mukaiset keinosiemennysasemat. 3. Direktiivin 89/556/ETY 5 artiklan 1 kohdan mukaiset alkionsiirtoryhmät. LIITE II >PIC FILE= "L_2001039FI.004102.EPS"> >PIC FILE= "L_2001039FI.004201.EPS">